भवानीमंडी. पचपहाड़ मार्ग सड़क निर्माण के दौरान दोनों ओर खाई खोदकर पूरी तरह वाहनों का आवागमन रोक दिया गया है। इस दौरान पास के लिंक रोडों पर डाइवर्जन सूचना नहीं लगी होने से कई वाहन चालक खाई तक पहुंचकर पलट रहे हैं। खाई के पास भी पैदल आवागमन तक के लिए रास्ता नहीं छोड़ा गया है। दूसरी ओर कई वाहन चालक इस बीच ही जोखिम उठाते हुए खाई के बीच से गुजर रहे हैं। ध्यान रहे कि अन्य जगह जब सड़क निर्माण होता है, तो वाहनोें का वैकल्पिक मार्ग तय करने के लिए साथ के रोडों पर आवश्यक सूचना लगाकर बाइपास बनाया जाता है। दुर्घटना को रोकने के लिए मौके पर पुलिस भी तैनात नहीं की गई है।